ኢትዮጵያ እና ጋና የመጨረሻ ልምምዳቸውን ሰርተዋል
በዮናታን ሙሉጌታ እና ተሾመ ፋንታሁንየኢትዮጵያ እና የጋና ብሔራዊ ቡድኖች በ2019ኙ የአፍሪካ ዋንጫ ተሳታፊ የሚያደርጋቸውን ውጤት ለማግኘት አምስተኛ የምድብ ጨዋታቸውን ነገ በአዲስ አበባ ስታድየም 10፡00 ላይ እንደሚያደርጉ ይጠበቃል። ከወሳኙ ጨዋታ በፊትም ሁለቱ ቡድኖች ዛሬ ጨዋታውን በሚያደርጉበት የመዲናዋ ስታድየም የመጨረሻ ልምምዳቸውን አድርገዋል።ቡድኑ በዛሬው ልምምዱ ለአፍሪካ ህብረት ስብሰባ አዲስ አበባ በሚገኙት የሃገሪቱ ፕሬዝዳንት ናና አኩፎ አዶ የተጎበኘ ሲሆን ፕሬዝዳንቱ ለተጫዋቾቻቸው መልካም እድል ተመኝተውላቸዋል። የቡድኑ አምበል አሳሞአ ጅያን በጨዋታው የቻሉትን ሁሉ አድርገው እንደሚያሸንፉም ለፕሬዚዳንት አዶ ቃል ገብቷል። አሳሞአ “ከባለሜዳ ጋር መጫወት ሁልጊዜም ቀላል አይሆንም ከኢትዮጽያም ጋር በደጋፊያቸው ፊት መጫወት ከባድ ነው ይሁን እንጂ ይህን ጨዋታ የግድ ማሸነፍ ስላለብን የቻልነውን ሁሉ አድርገን እናሸንፋለን።” ብሏል።
